**NORSK RETRIEVERKLUBB AVD TROMSØ OG OMEGN**

Protokoll fra styremøte 13. oktober 2020.

Møtested: Gullvegen, Krokelvdalen.

Tilstede: Åke Johansen, Ann-Sissel Paulsen, Trine Seljeseth og Marit Ovesen.

Følgende sakliste forelå:

1. Forsikringstilbud
2. Orientering fra utstillingene i 2020
3. Orientering fra Jakt/WT-prøver i 2020
4. Innkomne saker
5. Eventuelt

**Sak 1:**

Det ble vedtatt å tegne forsikring hos TRYG. Herunder ble også vedtatt å leie ekstra lagerrom/evt. større lagerrom på hos eksisterende utleier i Tomasjordveien. Dette for at klubbens fryseboks skal stå der. På fryseboksen vil det bli installert SMS-varsling for uønsket temperatur/strømbrudd. 3-4 personer vil bli koblet opp mot denne. Trine Seljeseth har påtatt seg ansvaret vedr. dette.

**Sak 2 og 3:**

Her ble det gjennomgått avviklinger av arrangementene, utgifter og inntekter. Det ble også diskutert litt om arrangementer i **2021**. Dato for klubbens utstilling er fredag 11. juni. Det vil bli avholdt WT-test 26. og 27. juni og B-prøver 21. og 22. august.

**Sak 4**: Ingen innkomne saker

**Sak 5**: Leder orienterte vedr. status i saken lån/tilskudd til NKK.

Møtet hevet kl 20.00

Åke Johansen          Ann-Sissel Paulsen          Trine Seljeseth            Marit Ovesen (sekr.)